《赏梅呈李待制才元》
宋代·冯山

镇雅墙阴看早梅，满城惟此一株开。已驱禽鸟工夫尽，才共宾僚宴赏来。

月照寒姿凌画烛，风传香蕊堕清杯。玉堂深切归期近，少住花前醉几回。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。